জেমস লিলিহোয়াইট
জেমস লিলিহোয়াইট (ইংরেজি: James Lillywhite; জন্ম: ২৩ ফেব্রুয়ারি, ১৮৪২ - মৃত্যু: ২৫ অক্টোবর, ১৯২৯) সাসেক্সের চিচেস্টার এলাকায় জন্মগ্রহণকারী ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতি স্লো-মিডিয়াম বোলার ছিলেন। এছাড়াও, বামহাতে ব্যাটিংয়ে অভ্যস্ত ছিলেন। ইংল্যান্ডের ক্রিকেটের ইতিহাসে প্রথম টেস্টে অধিনায়কত্ব করার বিরল গৌরব অর্জন করেন তিনি। ১৮৭৬-৭৭ মৌসুমে অস্ট্রেলিয়ার বিপক্ষে দুই টেস্টে দলকে নেতৃত্ব দেন। প্রথম টেস্টে ইংল্যান্ড দল পরাজিত হলেও দ্বিতীয়টিতে জিতে নেয় তার দল।